Franck Ribéry

**Franck Ribéry** () jeneng jangkepé **Franck Bilal Ribéry** inggih punika salah satunggal juru main bal-balan internasional kewarganagaraan Perancis, sapunika ndhèrèk nyengkuyung tim Jerman, FC Bayern München ing Bundesliga lan tim nasional bal-balan Perancis. Piyambakipun main minangka juru main sayap, ing sisih kiwa. Ribéry misuwur awit gadhah kekiyatan lumayu ingkang banter, lincah, sarta kiyat. Ribéry minangka juru main bal punika kagolong juru main ingkang lincah. Wiwit piyambakipun kagabung kaliyan FC Bayern München, piyambakipun sampun dipunakoni wonten ing tingkat donya minangka salah satunggal juru main Perancis ingkang paling apik wonten ing generasinipun. Tokoh sadèrèngipun ing tim nasional bal-balan Perancis, Zinedine Zidane, nyebutaken bilih Ribéry punika *permata bal-balan Perancis".

Karièr Ribéry kawiwitan taun 1989 minangka pemain junior wonten ing klub kutha klairanipun, Conti Boulogne. Piyambakipun nilaraken klub sasampuning pitung taun kagabung kaliyan klub profesional, Lille, nanging nilaraken klub punika sasampuning tigang taun nalika ngaraosaken awrat anggénipun adhaptasi wonten ing mrika. Wonten ing taun 1999, Ribéry kagabung kaliyan tim US Boulogne, ing pundi piyambakipun main sadanguning kalih taun. Sasampuning nilasaken kalih taun malih wonten ing divisi amatir kanthi kalih klub ingkang béda (Ales lan Brest), nalika taun 2004, Ribéry pindhah dhateng klub Ligue 1, FC Metz. Sasampuning enem wulan kaliyan klub punika, Ribéry lajeng pindhah dhateng Turki wonten ing wulan Januari 2005 saperlu kagabung kaliyan klub Galatasaray ing pundi piyambakipun saged menangaken Piala Turki sareng kaliyan tim èit mau.

Sasampuning enem wulan kaliyan klub Galatasaray, Ribéry nilaraken klub mau kanthi kaanan ingkang "kontrovèrsial" kanggé kondur malih dhateng Perancis saperlu kagabung kaliyan klub Marseille. Ribéry nelasaken kalih mangsa wonten ing mrika, mbiyantu *Marseillais* dumugi ing kalih  final Coupe de France. Wonten ing taun 2007, Ribéry kagabung kaliyan klub Jerman FC Bayern München kanthi rékor transfer 25 yuta euro. Kaliyan klub Bayern, piyambakipun sampun menangaken kalih Bundesliga lan kalih DFB-Pokal. Wonten ing taun 2010, Ribéry gadhah peran ingkang ageng mbiyantu tim dumugi ing parté final UEFA Champions League, nanging boten saged main amargi kènging akumulasi kertu kuning.

Ribéry inggih minangka pemain internasional . Sadèrèngipunmakili tim sènior, piyambakipun sampun main wonten ing lèvel U-21. Wonten ing tingkat sènior, Ribéry sampun makili nagaranipun wonten ing kalih ajang Piala Donya lan kalih Piala Éropa. Piyambakipun damel debut internasional wonten ing wulan Mèi 2006 nglawan Meksiko. Wonten ing Piala Donya 2006, Ribéry damel gol internasional kapisananipun nglawan Spanyol lan main wonten ing laga final nglawan Italia. Kanthi individual, Ribéry inggih minangka pamenang "Pemain Perancis Taun Punika" kaping kalih lan ugi menangaken "Pemain Paling Apik Jerman Taun Punika".

## Pagesangan Pribadi 
Ribéry miyos wonten ing Boulogne-sur-Mer, Pas-de-Calais lan dipunagengaken wonten ing sawijining lingkungan kanthi penghasilan ingkang sakedhik wonten ing pinggiran kutha. Nalika piyambakipun nembé umur kalih taun, piyambakipun sakulawarga kagayut wonten ing sawijining kacilakan mobil wonten ing kampung halamanipun. Kacilakan punika kadadosan kaliyan trek.. Ribéry kénging luka ingkang parah wonten ing pasuryanipun, ingkang njalari langkung saking satunggal atus jaitan lan nilaraken kalih tatu dawa ing sisih tengen pasuryanipun  Rayinipun Ribéry ugi minangka satunggaling pemain bal-balan ingkang sampun main kanggé kathah klub amatir wonten ing Perancis. François main kanggé Bayonne wonten ing Championnat National. Garwanipun Ribéry, Wahiba, minangka warga nagara Perancis keturunan Aljazair lan saking garwanipun punika kaparingan kalih putri lan satunggal putra. Ribéry minangka satunggaling tiyang mualaf, lan sasampunipun dados satunggaling mualaf namaipun éwah dados Bilal Yusuf Mohammed

[thumb|left|Ribéry, nalika main wonten ing tetandhingan liga nglawan [Hertha Berlin nalika Dhésèmber 2007]]

Wiwit namanipun medal wonten ing kancah internasional, Ribéry sampun kagayut wonten ing kathah promosi. Wonten ing mangsa 2008-2009, piyambakipun medal sesarengan kaliyan kanca saking tim nasionalipun, Karim Benzema, wonten ing panutup video game Perancis *FIFA 09*. Ribéry dipunsponsori déning parusahan ageman ulah raga Amérika Nike lan kanthi teratur migunakaken Nike Mercurial Vapors. Piyambakipun sampun medal wonten ing *iklan* televisi sapérangan mèrk, lan sadanguning Bundesliga mangsa 2007-2008, dados bintang sawijining acara televisi kanthi irah-irahan *"The Franck Ribéry Show"*, ingkang dipunsiarkan wonten ing Direct 8 ing Perancis. Acara, ingkang dipunsponsori déning Nike, minangka satunggaling *variety show* kanthi Ribéry medal ing sapérangan skètsa. Nalika tanggal 25 Mèi 2010, sawijining billboard saking Ribéry kanthi ukuran , kanthi resmi dipunmedalaken wonten ing kutha kalairanipun, Boulogne-sur-nalika Piala Donya FIFA 2010 badhé kawiwitan. Billboard punika kedah mbayar upeti dhateng billboard ingkang sami ingkang katujokaken dhateng Zinedine Zidane wonten ing kutha Marseille sadangu karièripun. Pambangunan billboard nalika wiwitan naté katundha amargi konsekuènsi gambar ingkang kamungkinan kagayut kaliyan praduga hubunganipun Ribéry kaliyan pelacur ing ngandhap umur. Nanging, Déwan Laladan kanggé wewengkon Nord-Pas-de-Calais, ingkang wiwitanipun nentang billboard punika, sarujuk kanggé ngidinaken pambangunan billboard. Billboard minangka sawijining proyèk saking Nike kanggé sponsor Ribéry lan dipunpamèraken sadanguning Piala Donya FIFA.

Nalika tanggal 18 April 2010, punika ingkang kapisanan kaplaporaken déning layanan televisi Perancis M6 bilih sekawan anggota tim nasional Perancis saweg dipunslidhiki saking peranipun minangka *klien* saking sawijining jaringan prostitusi ingkang saweg dipunoperasiakaken wonten ing satunggaling klub malam ing Paris, kaliyan para wanita ingkang taksih wonten ing ngandhap umur. Laporan mau ugi ngandharaken bilih kalih pemain sampun dipunpriksa minangka saksi déning hakim André Dando lan sakelompok hakim. Laporan punika nggambaraken kalih pemain minangka tiyang ingkang minangka pemain utama wonten ing sawijining klub ageng asing lan ingkang sanèsipun ugi main wonten ing kejuaraan Ligue 1 Prancis. Wonten ing dinten candhakipun, para pemain ingkang sinebut inggih punika Ribéry lan Sidney Govou. Sadabguning wawancara kaliyan Dando, Ribéry dipunwaratakaken gadhah gayutan kaliyan pelacur, nanging boten mangertos bilih piyambakipun taksih wonten ing ngandhap umur nalika miwiti gayutan. Tanggal 29 April, Sekretaris Nagara babagan Ulah raga Perancis, Rama Yade, sasampunipun nolak kanggé suka pamanggih bab kasus punika dhateng publik, ngandharaken bilih pemain ingkang saweg dipuninvestigasi boten kedah makili tim nasional Perancis. Dinten candhakipun, satunggaling sumber saking pangadilan ngandharaken bilih Ribéry boten badhé dipunivestigasi kanthi resmi sadèrèngipun Piala Donya FIFA 2010 dipunwiwiti. Tanggal 20 Juli, Ribéry dipunsuwuni pirsa déning Pulisi Paris, ingkang ndhèrèkaken pitakènan saking hakim Dando, kanthi tuduhan bab prostitusi ing ngandhap umur. November 2011, jaksa nyuwun kasus saking Ribéry lan Benzema dipunajukaken, lan ngandharaken bilih para pemain boten sadhar manawi nindakaken prostitusi kaliyan pelacur ingkang wonten ing sangandhapipun 16 taun boten dipunkeparengaken.

## Kariér Klub
### Kariér Witiwan
Ribéry miwiti kariér bal-balanipun nalika taksih umur 6 taun, piyambakipun main kanggé klub amatir *FC Conti de Boulogne-sur-Mer'' ing pérangan kelompok enèm. Sasampuning main wonten klub punika sadanguning 7 taun, taun 1996 piyambakipun pindhah lan kagabung kaliyan klub profésional Lille, ingkang main wonten ing Ligue 2. Nalika kagabung kaliyan Lille, Ribéry unggul ing babagan atletik, nanging gadhah prakawis wonten ing babt tindak-tanduk wonten ing akademi, punika ingkang njalari Lille lajeng medalaken piyambakipun. Taun 2012, nalika konferènsi pers sadèrèngipun tetandhingan antawising FC Bayern München kaliyan mantan klubipun, Lille, ing Liga Champions, Ribéry ngandharaken bilih piyambakipun medal saking akademi Lille amargi saweg kènging cedera sikut lan pejabat Lille sadèrèngipun ugi kapèngin ngandhapaken piyambakipun saking akademi amargi dipunraos taksih kealiten. Sasampuning nilaraken Lille, Ribéry kondur dhateng kapung halamanipun saperlu kagabung kaliyan klub paling ing kutha punika, US Boulogne. Sasampuning satunggal taun namung wonten ing cadhangan, piyambakipun lajeng dipunpromosikaken dhateng tim senior. Ribéry namung main kaping sekawan wonten ing mangsa debutipun kaliyan Boulogne, ingkang saweg main wonten ing CFA, divisi sekawan ing liga Perancis, ingkang saged promosi dhateng divisi tiga, Championnat National. Wonten ing mangsa kaping kalihipun sareng klub punika, ribéry main 25 tetandhingan lan damel 5 gol. Éwadéné Boulogne namung kasil mapan ing urutan kaping 17, ingkang ateges klub punika wangsul malih dhateng divisi 4. Penampilan Ribéry ingkang nengsemaken, damel piyambakipun saged pindhah dhateng klub nasional Olympique Alès. Sareng kaliyan klub punika wonten ing satunggal mangsa, Ribéry main wonten ing 18 tetandhingan lan namung damel 1 gol. Ing pungkasaning mangsa, éwadéné Alès mapan ing posisi ingkang aman, nanging Alès kadégradasi dhateng divisi d'Honneur, divisi 6 ing Liga Perancis, déning DNCG sasampunipun klub punika bangkrut. Warta punika njalari Ribééry lajeng ngawontenaken kontrak kaliyan Stade Brest, klub sanès ing Championnat National. Wonten ing Brest, Ribéry nedahaken bilih piyambakipun minangka juru main utama kanthi damel 3 gol wonten ing 35 tetandhingan liga. Kinerja Ribéry kaliyan Brest saged mapanaken Brest wonten ing posisi angka kalih, saèngga saged promosi dhateng Ligue 2. Main wonten ing posisinipun, lini tengah sisih tengen, njalari pendhukung Metz mbandhingaken piyambakipun kaliyan Robert Pirès, satunggaling legénda saking Metz. Wonten ing Turkish Cup (2004-2005, Ribéry paring pambiyantu dhateng klub kanthi ngasoraken klub sainganipun Fenerbahçe kanthi skor 5-1 wonten ing tetandhingan final. Piyambakipun damel gol pambuka wonten ing menit kaping 16, lan ugi paring pambiyantu dhateng gol sanèsipun. Ribéry lajeng dipun-gantos wonten ing menit kaping 52 nalika Galatasaray saweg unggul 3-1. Piala punika minangka gelar kapisanan tumrap Ribéry.

### Marseille
[thumb|left|upright|Franck Ribéry nalika main kanggé Marseille nglawan [Lille OSC|Lille]]

Tanggal 15 Juni 2015, Ribéry mbiwarakaken bilih piyambakipun badhé kondur dhateng Perancis, lan gabung kaliyan klub Marseille kanthi kontrak gangsal taun, ugi kapanggih malih kaliyan mantan manajeripun, Jean Fernandez. Kapindhahan punika ngagètaken sanget tumrap Galatasaray, amargi piyambakiun taksih gadhah kontrak 3 taun sasampunipun klub Metz dipunbayar € 2 yuta kanggé ngontrak permanèn nalika tanggal 30 Maret. Ribéry suka pamanggih bilih piyambakipun dèrèng dipungaji déning klub punika, lan nyuwun dhateng FIFA, supados organisasi bal-balan mau kersa mbatalaken kontrakipun, Ribéry ugi ngandharaken bilih piyambakipun naté dipunancem kanthi tongkat baseball déning mantan agèn lan dirèktur Galatasaray. Satunggal dinten sasampunipun mbiwarakaken kapindhahanipun,offisial lan manajer Galatasaray Eric Gerets, ngecam juru main punika amargi nyulikani klub lan ugi mbiwarakaken rencananipun sowan dhateng FIFA saperlu nyuwun kasus punika dipunslidhiki. Juli 2005, FIFA njurung Ribéry lan nolak klaim saking Galatasaray ingkang ngandharaken bilih juru main ingkang lepat. Minangka tanggepan, Galatasaray nampik kaputusan FIFA lan badhé sowan dhateng pengadilan Arbitrase Ulah raga Internasional. 25 April 2007, bandhingipun dipuntolak déning pangadilan, ingkang ngandharaken wonten ing satunggaling katrangan bilih kontrakipun Ribéry sampun dipunmadhegaken déning klub nalika akir mangsa 2004-2005, kanthi alesan ingkang adil, lan Galatasaray boten pikantuk kompènsasi saking bab punika. Galatasaray sampun usaha pados kompénsasi € 10 yuta saking Marseille.
thumb|Franck Ribéry nalika main kanggé klub Marseille

### Mangsa 2005-2006
Sasampuning kapindhahanipun, Ribéry dipunparingi sragam kanthi angka 7, lan miwiti debutipun tanggal 30 Juli 2005, kawon 2-0 déning Bordeaux lan pikantuk kertu kuning. 17 September, piyambakipun damel gol kapisananipun kanggé klub wonten ing kamenangan 2-1 saking Troyes. Kalih minggu candhakipun, Ribéry damel gol nalika kapanggih kaliyan mantan klubipun, Metz lan Nice. 19 November, Ribéry damel gol nalika ngasoraken Nantes 2-1. Gol punika, kadamel saking jarak antawis 35 mèter saking gawang, lan kapilih dados gol paling apik mangsa punika déning para supporter. Wonten ing Copa Perancis, saking penampilan ingkang apik, Ribéry damel kalih gol kanggéé kamenangan 3-1 Marseille wonten ing semifinal nalika nglawan Rennes. Kamenangan punika mbekta Marseille dhateng final Copa Perancis taun 2006 ing pundi kedah ngadhepi *Le Classique*, Paris Saint-Germain, ing pundi punika minangka tetandhingan angka 2 kanggé Ribéry ing final. Nanging Marseille kawon 2-1 saking klub Paris punika. Wonten ing Éropa, Ribéry damel kalih gol wonten ing UEFA Cup, nglawan klub Italia, Lazio, lan klub Spanyol, Deportivo de La Coruña. Wonten ing UEFA Cup, piyambakipun damel 1 gol wonten ing leg kaping kalih ing ronde 32 besar, nalika Marseille nglawan Bolton Wanderers. Ribéry pikantuk penghargaan saking National Union of Professional Footballers (UNFP) Young Player of the Year.

### Mangsa 2006-2007
Sasampuning suksés wonten ing ajang Internasional (Piala Donya 2006), kadadosan *perang* penawaran dhateng juru main punika, salah satunggalipun inggih punika klub Inggris Arsenal, ingkang badhé mbayar € 15 yuta kanggé jasa Ribéry. Nanging Arsenal badhé kawon déning klub [Spanyol, [Real Madrid, ingkang wantun mbayar Ribéry kanthi regi € 30 yuta, miturut diréktur Marseille. Sainganipun, Olympique Lyon, ugi mburu jasa saking Ribéry, kanthi présidhèn Pape Diouf nuduh Jean-Michel Aulas sampun nyelaki Ribéry nalika kapanggihaken présidhèn Lyon mau ngunjungi tim nasional Perancis lan Ribéry nalika Piala Donya 2006 kalaksanan. Diouf lajeng ngancem badhé nglaporaken tumindakipun Aulas dhateng Ligue de Football Professionnel. He also went as far as to accuse Ribéry's former agent, Bruno Heiderscheid, of badly advising the player. Éwadéné transfer mangsa panas ramé sanget, nanging Marseille nengenaken bilih Ribéry taksih gadhah kontrak sekawan taun kaliyan Marseille. 11 Agustus 2006, Ribéry ngandharaken bilih piyambakipun badhé tetep dumunung ing klub Marseille sakbotenipun wonten ing mangsa 2006-2007.

]]

Ribéry sapunika samsaya kondhang, ugi minggahaken spèkulasi saking panulis lan pandhukung bilih Marseille badhé menangaken Gelar Ligue 1 kapisananipun wiwit mangsa 1991-1992. Piyambakipun miwiti mangsa 2006-2007 kanthi menangaken skor inggil (3-0) wonten ing tetandhingan kaping kalihipun nalika nglawan AJay Auxerre. Nanging wonten ing sisa mangsa palastra, Ribéry boten saged damel gol. 11 November 2006, piyambakipun cedera pangkal paha, lan Marseille kawon saking Lille 1-0. Cedera punika njalari Ribéry kedah ngaso kanggé sapérangan minggu, lan saged main malih sasampuning mangsa dingin. Nalika bibar mangsa dingin, wiwit Januari, piyambakipun saged damel kalih gol kanggé ndhèrèkaken Marseille ngasoraken Auxerre. Wulan candhakipun, Ribéry cedera patah kaki nalika nglawan Toulouse. Cedera punika njalari piyambakipun boten saged ndhèrèk sekawan tetandhingan, sarta tetandhingan ing Coupe de France. April 2007, Ribéry mungkasi tetandhingan liga kanthi damel gol *back to back* nalika Marseille ngasoraken Sochaux lan Monaco wonten ing tetandhingan sanèsipun.

Wonten ing Coupe de France, Marseille saged dumugi final kaping kalih kanthi berturut kaliyan Ribéry, sasampuning ngasoraken Nantes 3-0 wonten ing babak semifinal. Wonten ing babak final Coupe de France, Marseille langkung dipununggulaken tinimbang Sochaux, tim punika sampun sasétu dominan wonten ing 12 dinten sadrèngèipun. Nanging, Sochaux gadhah rékor menang 5-4 saking Marseille wonten ing babak adu pinalti sasampunipun main imbang 2-2 dumugi babak tambahan. Tetandhingan final Ribéry sareng Marseille nalika menang 1-0 saking Sedan wonten ing tetandhingan pungkasan ing mangsa punika. Kamenangan punika mapanaken Marseille wonten ing posisi kalih, urutan paling apik wiwit mangsa 1998-1999. Wonten ing pungkasaning mangsa punika Ribéry pikantuk penghargaan Pemain Paling Apik Perancis saking Berita Ulah raga Perancis, *France Football*. Penghargaan punika mandhegaken penghargaan dhateng Thierry Henry ingkang sampun sekawan taun pikantuk gelar punika.

### FC Bayern München
#### Mangsa 2007-2008
thumb|Franck Ribéry mlebet klub Bayern München
Tanggal 7 Juni 2007, klub Jerman FC Bayern München mbiwarakaken bilih sampun sarujuk kaliyan klub Marseille kanggé béya transfer Ribéry, pemain punika sarujuk napak asmani kontrak sekawan taun kaliyan Bayern kanthi rékor transfer klub (€ 25 yuta) dhateng Marseille. Ribéry ugi kaparingan angka 7 wonten ing klub punika, sasampuning angka 7 punika dipuntilar déning gelandhang Mehmet Scholl, ingkang pènsiun wonten ing mangsa sadèrèngipun. Piyambakipun damel debut kapisanan kaliyan Bayern satunggal wulan candhakipun, kanthi damel 2 gol nalika Bayern menang 18-0 wonten ing tetandhingan exibisi kaliyan FT Gern. Debut Ribéry ingkang resmi wonten ing Liga tanggal 21 Juli 2007, nalika Bayern main kaliyan Werder Bremen wonten ing tetandhingan kapisanan ing DVB Pokal, damel kalih gol lan assist wonten ing kamenangan 4-1.  Wonten ing semifinal, piyambakipun damel gol wonten ing kamenangan Bayern saking juara bertahan, VfB Stuttgart. Amargi cedera, Ribéry boten saged main wonten ing babak final ingkang kamenangaken déning Bayern.

Ribéry damel gol kapisanan kaliyan Bayern nalika tanggal 18 Agustus nalika nglawan Bremen saking titik pénalti. Piyambakipun boten damel gol malih sadanguning kalih wulan, sadèrèngipun Ribéry kasil damel gol lan assist nalika Bayern menang 2-1 nglawan Bochum. Wulan candhakipun, Ribéry ugi kasil nindakaken préstasi punika kanthi maringi assist dhateng Miroslav Klose lan damel satunggal gol nalika menang 2-1 nglawan Wolfsburg. Wonten ing Piala Jerman, piyambakipun damel kalih gol lan sekawan assist wonten ing gangsal tetandhingan FC Bayern München. Ribéry damel gol kapisanan ing kompetisi punika tanggal 27 Pebruari 2008 nalika Bayern ngasoraken tim satunggal kutha, 1860 Munich. kanthi Ribéry damel satungalipun gol saking pinalti wonten ing babak tambahan. Wonten ing semifinal, Ribéry damel gol pambuka nalika Bayern menang 2-0 nglawan Wolfsburg, saèngga Bayern saged mlampah dumugi babak final saperlu kapanggih kaliyan Borussia Dortmund. Wonten ing babak final DFB-Pokal, Ribéry maringi assist dhateng gol pambuka Luca Toni wonten ing menit kaping 11. Bayern menang 2-1 saking Dortmund kanggé ngrengkuh gelar Piala Jerman ingkang angka 14 kanggé Bayern.

Wonten ing Piala UEFA, bat=yern dumugi babak semifinal kanthi Ribéry damel 3 gol wonten ing kompetisi punika kalebet 1 nalika nglawan klub Spanyol Getafe, wonten ing babak perempatfinal. Total, Ribéry sampun main kaping 46 kanthi damel 16 gol lan 17 assist, kanthi Bayern kasil ngrengkuh 2 gelar ing mangsa punika. Kanggé kasil usahanipun, 8 Juni 2008, Ribéry pikantuk gelar Pemain Paling Apik Jerman of The Year. Piyambakipun ugi pikantuk gelar Pemain Paling Apik Perancis of The Year kaping kalih.

## Mangsa 2008-2009
Amargi ligamèn wonten ing sukunipun suwèk nalika ajang Euro 2008, Ribéry miwiti mangsa kaliyan Bayern wiwit tanggal 24 September 2008 wonten ing tetandhingan Piala Jerman nglawan Nuremberg minangka pemain pengganti ing menit kaping 65. Piyambakipun damel debut kaliyan Bayern wonten ing Liga Jerman mangsa 2008-2009, tigang dinten candhakipun, lan sasampuning satunggal wulan piyambakipun main, piyambakipun damel gol ingkang angka 1 ing mangsa punika nalika menang 4-2 nglawan Wolfsburg. Sasampuning tetandhingan punika, Ribéry nglajengaken anggènipun damel gol, paling boten damel satunggal gol wonten ing 5 tetandhingan liga, sabandhing kaliyan Bayern ingkang boten kasor wonten ing wekdal ingkang sami. Tanggal 10 Dhésèmber, Ribéry damel satunggal gol lan 2 assist nalika Bayern menang 3-2 saking Lyon ing Liga Champions. Kanggé penampilan sadanguning taun 2008, piyambakipun mapan ing posisi angka 3, sawingkingipun Cristiano Ronaldo lan Lionel Messi kanggé penghargaan d'Or Onze. Ribéry ugi kapilih déning majalah France Football Perancis kanggé penghargaan Ballon d'Or taun 2008, ingkang kamenangaken déning Cristiano Ronaldo.

Ribéry miwiti taun 2009 wonten ing Piala Jerman kanthi menang 5-1 saking klub Stuttgart, Ribéry ugi urun pambiyantu wonten ing kamenangan punika. Tanggal 24 Fèbruari 2009, piyambakipun damel kalih gol nalika Bayern menang 5-0 saking klub Portugal, Sporting, wonten ing lèg kapisanan babak 16 besar. Bayern lajeng kasor kanthi agrégat 5-1 déning juara Spanyol Barcelona, wonten ing babak salajengipun kanthi Ribery damel satunggaling gol panglipur ing lèg kaping kalih. Wonten ing liga, Bayern gagal netepaken gelar Bundesliga, éwadéné namung kasor kaping kalih wonten ing 13 tetandhingan pungkasanipun, Bayern kasor déning Wolfsburg. Ribéry mungkasi mangsa kanthi 36 penampilan kanthi damel 14 gol lan 19 assist.

#### Mangsa 2009–2010
Sasampuning mangsa 2008-09, spèkulasi konstan wiwit medal ngéngingi kawontenan Ribéry ing bursa transfer. Éwadéné présidhèn Bayern, Uli Hoeness, èksekutif Karl-Heinz Rummenigge, lan manajer ènggal Louis van Gaal ngandharaken bilih Ribéry boten badhé dipunsadé, manéka média ngandharaken bilih klub-klub Inggris, Chelsea F.C. lan Manchester United F.C., klub Spanyol Barcelona lan Real Madrid CF, saha Internazionale Italia gadhah minat dhateng Ribéry, saking kathah klub, anggènipun pasang regi kirang langkung sami,  € 65 yuta kanggé pemain punika Kangge ngleremaken bab punika, Hoeness ngandharaken bilih Ribery badhé nilaraken Bayern manawi wonten ingkang kersa mbayar boten kirang saking € 100 yuta.

Ribéry miwiti mangsa 2009-10 kanthi berjuang nglawan tendonitis ing dengkul kiringipun, nanging sampun kiyat main lan miwiti mangsa punika kanthi gol kapisanan ingkang dipundamel nalika Bayern menang 5-1 nglawan Borussia Dortmund saking tendhangan bébas. Gol punika boten dipunrayakaken déning Ribéry. Sasampunipun damel gol saking tendhangan bébas, Ribéry mlajar ngléwati lapangan  lan malumpat dhateng manajer Louis van Gaal, saèngga saged ngindhar saking sapérangan kanca ingkang badhé ngrayakaken. Sami nedahaken raos jenjem ingkang mungkasi pawarta saking média manawi kakalihipun gadhah gayutan ingkang boten saé. Wonten ing wiwitan Oktober, tendinitis wiwit maringi prabawa dhateng penampilanipun, saéngga Ribéry kedah lèrèn wonten ing dumugi pungkasan taun, sarta boten saged mbela Perancis wonten ing tetandhingan playoff Piala Donya nglawan Tim Nasional Républik Irlandia. Ribéry saged main malih kanggé Bayern wiwit tanggal 23 Januari 2010 nalika dados pemain pengganti, Bayern menang 3–2 saking Werder Bremen wonten ing Liga. Gol kapisanan Ribéry wonten ing taun énggal tanggal 10 Fèbruari, kadamel nalika Bayern menang 6–2 wonten ing ajang DFB-Pokal nglawan SpVgg Greuther Fürth. Tanggal 31 Maret, gol Ribéry minangka gol panyeimbang nalika Bayern menang 2-1 saking klub Inggris Manchester United wonten ing lèg kapisan babak perempat final Liga Champions, sasampunipun mamfaataken tendhangan bébas, ing pundi sadèrèngipun bal kènging striker Wayne Rooney sadèrèngipun mlebet gawang. Wonten ing tetandhingan candhakipun, Ribéry damel gol pambuka nalika Bayern menang 2-1 saking Schalke.
Tanggal 20 April Ribéry dipunusir déning wasit Roberto Rosetti wonten ing lèg kapisan semi-final Liga Champions nglawan Lyon sasampuniing kadakwa nindakaken pelanggaran dhateng striker Lyon, Lisandro. Kedadosan punika njalari Ribéry boten saged main wonten ing lèg angka kalih wonten ing Lyon, ing pundi Bayern menang lan mlebet babak Final UEFA Champions League 2010. Tanggal 28 April, Ribéry kénging sanksi 3 tetandhingan dhedhasar kaputusan saking UEFA. Paukuman punika njalari Ribéry boten saged main wonten ing babak final. Saking punika, Bayern nedahaken bilih klub badhé ngawontenaken bandhing. Tanggal 5 Mèi, bandhing klub dipunmirengaken déning Badan Bandhing UEFA lan bab larangan Ribéry, dipuntengenaken bilih Ribéry boten namung boten saged main ing babak final tanggal 22 Mèi, nanging ugi badhé kicalan tetandhingan candhakipun wonten ing Éropa kanggé njangkepi syarat paukuman. Saking kaputusan punika, Bayern mbiwarakaken niatipun ingkang badhé ngajukaken bandhing dhateng Pangadilan Arbitrasi Ulah raga. Tanggak 15 mei, Ribéry damel gol ingkang angka 3 kanggé Bayern nalika ngasoraken Werder Bremen 4-0 wonten ing Final DFB-Pokal taun 2009-2010. Kalih dinten candhakipun, bandhing kanggé Ribéry wonten ing Pangadilan Arbitrasi Ulah raga medal lan kasilipun sami kémawon manawi piyambakipun boten saged main wonten ing babak final Liga Champions nglawan Inter tanggal 22 Mèi. Bayern kasor 2-0 saking Inter. Tanggal 20 Mèi, dipunbiwarakaken déning ariwarti Jerman, Bild bilih Ribéry sampun sarujuk dhateng kontrak énggal kanthi wekdal 5 taun kaliyan Bayern Munich lan ugi dipuntedahaken bilih pemain badhé napak asmani kontrak manawi sampun dugi ing Madrid kanggé mirsani kanca-kancanipun wonten ing babak final Liga Champions. Tanggal 23 Mèi, satunggal dinten sasampuning babak final, klub pikantuk konfirmasi saking Ribéry bilih piyambakipun sarujuk napak asmani kontrak énggal. Wonten ing kontrak ingkang énggal Ribéry wonten ing klub dumugi taun 2015, lan éwadéné boten wonten kapesthén bab cacahing gaji taunan, sampun kasebar kabar bilih gajinipun antawis € 10 yuta saben taunipun, gaji taunan paling inggil ingkang naté dipunparingaken dhateng pemain sadanguning sajarah klub.

### Mangsa 2010-2011
Ribery miwiti mangsa kanthi séhat wonten ing ing taun 2010-2011 kanggé wekdal sepisanan ing sadangunipun piyambakipun nindakaken debut kaliyan klubipun. Piyambakipun inggih minangka pemain piala dunya ingkang sepisanan rawuh wonten ing pelatihan pra mangsa lan saged miwit debut kariéripun ing tanggal 16 Agustus 2010 nalika Bayern menang 4-0 saking Germania Windeck wonten ing puteran kaping sapisan DFB Pokal. Wonten ing tetandhingan mau, Ribery saged nglebetaken gol ingkang sepisanan ing mangsa punika. Sekawan dinten salajengipun, piyambakipun paring pambiyantu dhateng gol ingkang kadamel déning Bastian Schweinsteiger, wonten ing tetandhingan pambuka klubipun nglawan Wolfsburg.  Wonten ing tanggal 21 September, Ribéry kapeksa kedah nilaraken tim nalika saweg menang 2-1 saking Hoffenheimamargi kénging cedera pergelangan suku. Cedera punika njalari Ribéry kedah ngaso sekawan minggu.

Ewadéné wonten ing kasil ing diagnosis awal Ribéry kedah ngléwataken tetandhingan kanthi wekdal kalih wulan, nanging piyambakipun saged gabung malih kaliyan tim nalika tanggal 14 November wonten ing tetandhingan nglawan Nuremberg. Setunggal minggu candhakipun, Ribéry dipunkritik déning manajer Louis Van Gaal amargi penampilanipun rikala tetandhingan ujicoba nglawan Unterhaching. Nanging rikala tanggal 8 Dhésèmber, Ribéry damel kalih gol nalika Bayern menang 3-0 saking klub Switserlan, Basel wonten ing Liga Champions. Rikala tanggal 15 Januari, wonten ing tetandhingan liga kapisanan Bayern sasampunipun ngaso ing mangsa dingin nglawan Wolfsburg, Ribéry ngalami cedera suku pérangan ngandhap wonten ing babak kapisan amargi dipunlanggar déning glandhang Braziian Josué. Laporan awal médhia nggambaraken cedera ingkang saéstu ingkangdipunalami Ribéry lan mungkin kémawon kedah nindakaken operasi kanggé nambani ligamen ingkang suwék. Nanging, sasampunipun médis nganalisi ingkang langkung tebih, cedera ingkang dipunalami déning Ribéry namung kesléo saéngga saged mantun kanthi wekdal kalih minggu. Piyambakipun wangsul wonten ing tim rikala tanggal 5 Fèbruari wonten ing tetandhingan liga nglawan Köln. Rikala tanggal 12 Fèbruari, Ribéry damel kalih gol nalika Bayern menang 4-0 saking Hoffenheim.

Tanggal 26 Fèbruari, piyambakipun ugi main nalika Bayern kasor 3-1 saking Borussia Dortmund. Wonten ing tetandhingan candhakipun nglawan Hannover 96, piyambakipun ngambali malih penampilanipun ingkang saé nalika damel maringi assist dhateng Arjen Robben. Sampun dipunakoni bilih wiwit tanggal 12 Maret minangka penampila paling apik saking Ribéry mangsa punika nalika piyambakipun saged damel gol lan paring 3 assist nalika menang 6-0 saking Hamburger SV. Wonten ing tetandhingan Bayern candhakipun nglawan SC Freiburg, piyambakipun paring assist dhateng Mario Gomez, lajeng damel satunggal gol kanggé kamenangan Bayern 2-1. Rikala nglawan Borussia Mönchengladbach tanggal 2 April, Ribéry paring satunggal assist dhateng Robben. Tetandhingan candhakipun imbang 1-1 kaliyan FC Nuremberg tanggal 11 April. Enem dinten candhakipun, Ribery damel gol pungkasan nalika Bayern menang 5-1 nglawan Bayer Leverkusen.

## Mangsa 2011-2012
Saderengipun wiwitan mangsa 2011-12, Ribery kénging cedera pergelangan suku nalika latihan pra – mangsa, ing pundi piyambakipun kedah medal saking papan latihan. Ribéry ajrih kedah ngliwataken kathah tetandhingan, nanging, saking kasiling pamriksan, dipunandharaken bilih piyambakipun namung kedah ngaso satunggal tetandhingan. Ribéry miwiti mangsa punika satunggal minggu candhakipun wonten ing tetandhingan pambuka liga, nalika Bayern menang 1-0 saking Borussia Mönchengladbach. Minggu candhakipun, piyambakipun paring assist dhateng gol ingkang kadamel déning Luiz Gustavo. Ribery damel gol kapisananipun wonten ing liga mangsa punika nalika nglawan Hamburger SV. Ribéry scored his first goal of the campaign in the team's next league match against Hamburger SV. Bayern menang 5-0. Tanggal 10 September, piyambakipun damel kalih gol nalika Bayern menang 7-0 saking SC Freiburg. Setunggal minggu candhakipun, Ribéry paring assist kanggé kamenangan Bayern saking Schalke.

Wulan Oktober, Ribéry damel ‘’output’’ statistik malih sasampunipun damel gol lan assist kanggé kamenangan Bayern 4-0 saking Hertha Berlin. Tanggal 29 Oktober, piyambakipun damel gol kamenangan rikala nglawan Augsburg. Wonten ing Liga Champions, Ribery damel gol kapisanan tanggal 22 November nglawan klub Spanyol, Villarreal wonten ing babak penyisihan grup. Piyambakipun damel satunggal gol nalika Bayern menang 3-1. Tanggal 3 Dhésèmber, Ribéry damel gol malih nalika Bayern menang 4-1 nglawan Werder Bremen. Kamenangan Liga ndadosaken Bayern mapan ing posisi satunggal wonten ing liga ingkang ical wiwit November. Ribery wiwit damel gol malih tanggal 8 Fèbruari kanggé kamenangan 2-0 saking VfB Stuttgart ing babak perempat final DFB-Pokal. Gol ingkang dipundamel Ribéry sampun maringi kamenangan – kamenangan kanggé Bayern wiwit piyambakipun kagabung kaliyan Bayern taun 2007.

thumb|275px|upright|Ribéry (kiwa) rikala main wonten ing Final Liga Champions 2012

Tanggal 26 Fèbruari, Ribéry damel kalih gol nalika nglawan Schalke. Kalih minggu candhakipun, piyambakipun ugi paring pambiyantu nalika ngasoraken Hoffenheim kanthi skor 7-1, piyambakipun paring assist dhateng Toni Kroos, Arjen Robben, lan Mario Gomez. Wonten ing babak semi-final DFB-Pokal, Ribéry damel gol ingkang angka kalih nalika menang 4-2 saking Borussia Mönchengladbach. Kamenangan ndadosaken Bayern mlebet babak Final Piala Jerman ingkang kaping 18. Tanggal 17 April, Ribéry damel gol pambuka nalika Bayern menang 2-1 saking klub Spanyol; Real Madrid wonten ing semi-final Liga Champions. Kalih dinten candhakipun, Jerman Sport Bild nglapuraken bilih Ribéry gelut kaliyan Robben ing ruang ganti. Wonten ing tetandhingan candhakipun nglawan Werder Bremen, Ribéry main minangka pemain pengganti lan saged damel gol ing menit kaping 90.

Tanggal 12 Mèi 2012, Ribery damel gol malih wonten ing DFB-Pokal nalika Bayern kasor 5-2 saking Borussia Dortmund. Wonten ing babak ing tetandhingan Final Liga Champions UEFA 2012 piyambakipun kagantosaken amargi kénging cedera sasampunipun dipunlanggar déning Didier Drogba. Pungkasanipun Bayern kasor wonten ing babak adu pénalti.

## Mangsa 2019-2020 
Ribéry ninggalaké klub kang sampun dibélani sadanguné mèh 12 taun, jalaran sampun dianggep sepuh kalihan kasoran saing pemain-pemain kang langkung enèm kadosta Serge Gnabry, Kingsley Coman, lan sanèsipun. Ribéry mutusaken boten nambah mangsa baktinipun wonten FC Hollywood, nanging milih pindah dhateng kitha Florence nenggih ing klub Serie A, Fiorentina.

## Kariér Internasional
Saderengipun makili tim senior, Ribéry naté mlebet tim Perancis U-21 ing pundi piyambakipun menang wonten ing seleksi kapisanan tanggal 3 September 2004 kanggé kamenangan 1-0 saking Israèl wonten ing kualifikasi kanggé taun 2006 UEFA European Under-21 Football Championship. Ribéry damel gol kapisananipun kangg tim Perancis U-21 gangsal dinten candhakipun nalika Perancis menang 1-0 saking Slowak wonten ing tetandhingan uji coba. Tanggal 15 November 2005, piyambakipun ugi damel gol nalika Perancis nglawan Inggris wonten ing tetandhingan kualifikasi kanthi agrégat 3-2 saéngga Perancis saged mlebet final. Total wonten ing U-21 Ribéry main wonten ing 13 tetandhingan kanthi nyumang 2 gol. Ribéry pikantuk tetandhingan kapisananipun wonten ing tim sénior nalika menang 1-0 saking Meksiko tanggal 27 Mèi 2006 nalika main minangka pemain penggati wonten ing menit kaping 74 ingkang lajeng paring assist dhateng striker David Trézeguet. Tanggal 27 Juni, piyambakipun damel gol kapisananipun wonten ing tim sénior nalika Perancis menang 3-1 saking Spanyol wonten ing babak 16 besar Piala Donya 2006 Piyambakipun ugi main wonten ing babak Final nalika Perancis kasor saking Italia wonten ing adu pénalti.

## Statistik Kariér
### Klub
: *Statistics accurate as of 30 Maret 2013.*

### Internasional
:*Correct as of 22 Maret 2013.*

#### Internasional gol
## Cathetan suku